Mwaso 99 naKulomba
cl kapetu. 15 pala. 20-23, nalipwata lili halifwo 157 (Minyu. 30)
Kutanga Mbimbiliya: Lushimbi lwamuchivali 19-22 (Minyu. 10)
Na. 1: Lushimbi lwamuchivali 22:20-30 (Minyu. 4 nakuneha mwishi)
Na. 2: Kanda Kupihisa Chilika Chenu chaKulimbatako (lv l. 153-4 pala. 16-18) (Minyu. 5)
Na. 3: Yehova Eji Kwitavilanga Vatu Kupwa Vana Venyi Vakushipilitu Kuhichila Muli Kulishitu Yesu (w02 6/15 l. 5-6) (Minyu. 5)
Mwaso 12
Minyu. 10: Kwihwojola Kalama waMulimo. Uno mukuzakama mulimo wove mwaliweza vyuma muka? Hakutambukila lizavu lyamumulimo wamuwande, vyuma muka weji kufwilanga kutesamo? Uno vandumbwove vamulizavu kana veji kunganyalanga vyuma muka kuli yove? Weji kukafwa ngachilihi muka-kwambulula himuka-kwambulula uze mwakuhulisa umukafweko mwakuzachila natwima mumulimo wamuwande?
Minyu. 20: “Kuhotola Uhashi Wetu Wakuzata Muwande—Kusolwela Likoji Mwenya-zuvo.” Kushimutwila. Nge munakumisa kushimutwila linga vimweso vivali. Chimweso chatete nachisolola muka-kwambulula ali nakuhana mikanda yakuhana mukakweji kuli mwenya-zuvo chakuzeneka kusolola likoji. Chamuchivali nachisolola muka-kwambulula ali nakusolola likoji omu anakuhana mikanda kuli mwenya-zuvo.
Mwaso 84 naKulomba
Ovyo Chapwila Chachilemu: Yesu avumbikilenga vatu vosena, nakuvasolwela likoji. Chakutalilaho, omu Yesu apwile nakuka kajika matwitwi atela amumwene ngwenyi apwile nakwivwa sonyi, ngachize amutwalile kupenge nakumukilako. (Mako 7:31-35) Atachikijile nawa hakuminyine ngolo jatumbaji twenyi ngachize kavalwezele vyuma vyavivulu halwola lwolumweko. (Yowa. 16:12) Numba vene omu ayile mwilu, Yesu atwalileho lika kusolola muchima walikoji. (Chimo. 2, 4:17) Hakupwa tuvaka-kukavangiza Kulishitu, twatela kulondezeza muchima waYesu walikoji. (Petu. 1, 2:21; Yowa. 1, 3:16, 18) Kaha nawa tunahase kuheta vatu kumichima omu natuvambulwilanga nge natuvasolwelanga likoji, nakutachikiza ukalu wavo, navyuma vazanga navyuma vali nakushinganyeka. Nge natusolwela likoji mwenya-zuvo kaha mwamona ngwenyi twamuvumbika, echi nachimulingisa evwilile kumazu natumulweza.
Lihitulwisenu muvyuma kana halwola namupwa nachilongesa chakulemesa Kalunga mwatanga, chipwe omu namuya mumulimo wamuwande mwatela kwalumunangako jijila jakwambulwilamo mangana muhanjike kweseka navyuma ali nakushinganyeka mwenya-zuvo.
Halwola lwakuliwana chakuliwahisa vyamulimo wamuwande, ndumbwetu uze mwatwaminyina nahase kushimutwila jijila tunahase kusolwelamo likoji mwenya-zuvo.
Mwaso 26 naKulomba
cl kapetu. 16 pala. 1-9 (Minyu. 30)
Kutanga Mbimbiliya: Lushimbi lwamuchivali 23-27 (Minyu. 10)
Na. 1: Lushimbi lwamuchivali 25:17–26:10 (Minyu. 4 nakuneha mwishi)
Na. 2: Mazu naVilinga Vyenu Vyatela Kutohwesanga Kalunga (lv l. 155, 157 pala. 23-26) (Minyu. 5)
Na. 3: Enu Mapwevo—Vumbikenunga Malunga Jenu (w07 2/15 l. 21-22 pala. 16-18) (Minyu. 5)
Mwaso 118
Minyu. 10: Sepa Wamwenemwene Apwa Ngachilihi? Kushimutwila chakufuma mumukanda waLilaminenunga muZangi yaKalunga hamapwata ali hamafwo 29 na 30. Kushimutwila nalizavu kuzachisa vihula vino vinakavangizaho: (1) Sepa wamwenemwene apwa ngachilihi? (2) Vilinga muka mwafwila kumona muli sepa lyenu? (3) Munahase kuwana ngachilihi sepa wamwenemwene? (4) Vyuma muka mwatela kulinga mangana muzamise usepa wenu?
Minyu. 10: Zangi Yatusolola Omu Twapwa. (Yowano 13:35) Kushimutwila chakufuma muKaposhi Kakutalila kaJanuary 15, 2010, mafwo 15-16, palangalafu 18-21. Ihula vali mulizavu vahanjike vishina vananganyala.
Minyu. 10: “Jila Yakulipwila yaKwambulwilamo Kuvihela Vyasanga.” Vihula nakukumbulula. Nge chikungulwilo chenu chatwama najingalila jasanga javatu vavavulu, kaha ihwojola kalama wamulimo avuluke vyuma vanalongesa hachikungulwilo mangana chikungulwilo chikazane mumulimo wakwambulula kuvihela vyasanga. Hulisa vali mulizavu vahanjike vyakuliwana navyo omu veji kwambulwilanga kuvihela kana.
Mwaso 92 naKulomba
1. Vikungulwilo vize vyatwama najingalila jasanga javatu vavavulu vanavikolezeza kulinga vyuma muka?
1 Vikungulwilo vize vyatwama najingalila jasanga javatu vavavulu vavakolezeza vambulwilenga kuvihela kana kuzachisa jimesa jakutanjikila mikanda. Kuze kujimesa kwatela kupwa vaka-kwambulula vatatu. Umwe atela kutwama kuze kumesa kaha ava vavali vatela kuhanjika navatu oku nawa vali nakumona uze mukwavo natwame kumesa. Vaka-kwambulula kana vatela kupwa vachisambo kaha nawa vakukasunuka. Nge mutu ali nakufwila kutala mikanda yimwe kuze kumesa, kaha muka-kwambulula umwe nahase kuputuka kuhanjika namutu kana hakwamba ngwenyi, “Uno mwatachikiza omu Mbimbiliya yahanjika hachihande kana tahi?”
2. Vulukenu chakuliwana nacho chakusolola kuwaha chakwambulwila kuvihela vyasanga kuzachisa jimesa jakutanjikila mikanda?
2 Jila kaneyi yakuzachisa jimesa jakutanjikila mikanda yinakafwe vatu vavavulu vetavile kulinangula Mbimbiliya. Muka-shikola umwe asonekele mijimbu yayivulu yize asakile kwihula Vinjiho jaYehova, oloze ahonene kwakuvawanyina mwomwo kuze apwile nakutwama kakwapwile Zuvo yaWanganako. Oloze muchalumingo chakavangijileho haze vene hashikola amwene mesa vanatanjikaho mikanda. Hahaze vene aputukile kulinangula Mbimbiliya, hali yino shimbu vamumbapachisa lyehi, kaha nayikiye eji kwazananga mumulimo wakwambulula kuzachisa jila kaneyi.
3. Vaka-kwambulula vamwe veji kwivwa ngachilihi hakwambulula kuzachisa jimesa jakutanjikila mikanda?
3 Ndumbwetu umwe wapwevo uze eji kulivwisanga kuwaha kwambulula kuzachisa jila kana, ahanjikile ngwenyi: “Vatu vamwe veji kwimana kumesa nakumbata jimangazini jajihya. Vamwe vaze veji kumbatanga mikanda kana kanda vavambulileho mujimbu wamwaza, lwola kana lukiko lweji kupwanga lwatete kutanga mikanda yetu. Ngunamono ngwami jila kana yamwaza chikuma mwomwo tunahase kwambulwila vatu vavavulu.” Ndumbwetu weka wapwevo ahanjikile ngwenyi, “Jila kana yakulipwila chiyovo, mwomwo vatu veji kulineha vavene numba tuhu kavasakile kulinangulako.”
4. Mwomwo ika chapwila chamwaza kutumbika mesa yakutanjikila mikanda muchihela chochimwe nahalwola lwolumwe chalumingo hichalumingo?
4 Chapwa chamwaza kutumbika mesa yakutanjikila mikanda muchihela chochimwe, hamakumbi owamwe nalwola lwolumwe chalumingo hichalumingo. Echi nachikafwa vatu vapwenga vakukasunuka kuswenya kuze kumesa nakuhulisa vihula chipwe kumbata mikanda. Uno chikungulwilo chenu cheji kwambulwilanga kuvihela vyasanga tahi? Nge mukiko, kaha munahase kwazana mumulimo kanou wamwaza mangana ‘muvilike Wangana waKalunga kwosena.’—Luka 9:60.
Mwaso 50 naKulomba
cl kapetu. 16 pala. 10-17 (Minyu. 30)
Kutanga Mbimbiliya: Lushimbi lwamuchivali 28-31 (Minyu. 10)
Na. 1: Lushimbi lwamuchivali 30:15–31:8 (Minyu. 4 nakuneha mwishi)
Na. 2: Twatela Kulijiva Kanawa Etu Vavene (lv l. 161 pala. 3-5 (Minyu. 5)
Na. 3: Jishimbi Vatela Kukavangiza Vaka-Kulishitu Kutalisa Kukuvwala naKukulilenga (w12 8/15 l. 13 pala. 7-8) (Minyu. 5)
Mwaso 47
Minyu. 10: “Zachisenu Keyala Yetu yajw.org muMulimo waMuwande—‘Vihula VyamuMbimbiliya Vakumbulula.’” Kushimutwila. Vulukenuko vihula vimwe vize vakumbulula hakeyala yetu yahaInternet. (Yenu hajw.org, nakutala HAVYUMA YANANGULA MBIMBILIYA > VIHULA VYAMUMBIMBILIYA VAKUMBULULA.) Lingenu chimweso chachihi chakusolola mwakuzachishila vihande vili hachihanda kana. Kufumaho ihula vali mulizavu vavuluke jijila jeka jakuzachishilamo vihande kana mumulimo wamuwande. Nge mulilimi lyenu chihanda kana kacheshi haInternetko, kaha chihande kana munahase kuchishimutwila kaha.
Minyu. 10: “Keshi Kuwanyiwa Hemboko.” Kushimutwila. Shinganyekenu ovyo chapwila chachilemu kutwalaho lika kutambukila mutu numba tuhu kawanyiwa hembo lwola lwosenako.—Mateu 28:19, 20; Mako 4:14, 15; Koli. 1, 3:6.
Minyu. 10: “Chinoma Chachihya Chakutukafwa Kuhehwojola.” Chihande. Hitulukenu hajindongi jakutukafwa “Mwakuputukila Kuhehwojola,” jili mukujimbula chamukanda waChinoma Chakukafwa Kuhehwojola. Vulukenu jijila jakulisezaseza jili muchinoma kanechi chachihya. Lingenu chimweso chachihi chakusolola muka-kwambulula anakulihanjikisa yivene omu ali nakuzachisa echi chinoma.
Mwaso 69 naKulomba
Chihanda chakwamba ngwavo “Vyuma Yanangula Mbimbiliya” chahaInternet chili nachihanda chikwavo chakwamba ngwavo “Vihula VyamuMbimbiliya Vakumbulula.” Nge natunangakana vihula kanevi veji kwihulanga kuswakumwe kaha nachitukafwa tuwane mwakukafwila mwenya-zuvo amone muvyahanjika Visoneka havihula kana hakeyala yetu yahaInternet. Vihula kana nawa tunahase kuvizachisa hakuputuka kushimutwila namutu mumulimo wamuwande. Tunahase kusakula chihula chimwe chize tunamono ngwetu nachikwata kumichima yavatu mungalila yetu, nakuhulisa mwenya-zuvo ahanjike kweseka nomu ali nakushinganyeka, kufumaho mulwezenu omu yahanjika Mbimbiliya hachihande kana kuzachisa keyala yajw.org. Kufumaho twatela kumulumbunwina mwakuwanyina mijimbu kana haInternet. Tunahase nawa kwihula mwenya-zuvo chihula nakumulweza atale haInternet yetu mangana amone omu vakumbulula chihula kana. Pwevo lyakalama wakujinguluka azachishile jila kaneyi hakuhulisa vatu chihula chakwamba nge: “Vatu vavavulu veji kulihulisanga ngwavo, ‘Uno twatela kuhana Kalunga mulonga haupi uli nakusoloka mukaye tahi?’ Kutala muli nakusaka kuwana muvakumbulwila chihula kana mujisekondi 51 tahi?” Hahaze vene hikuvatalisa vindiyo yakusolola muvakumbulwila chihula kana kuzachisa shinga yenyi. Nakukukulula kushimutwila hakuvalweza chihande chamumukanda waMbimbiliya Yanangula kapetulu 11.
Uno mwahanjikaho lyehi mazu kanawa kumutu wakuwahilila mwawanyine muwande tahi? Numba tuhu munakindulukilanga kumutu kana mapapa kakavulu, oloze kamweshi nakutukumwina meya amuchano kumbuto jize mwatumbileko. (Koli. 1, 3:6) Shimbu jimwe vaka-kwambulula vakuhya veji kusonekanga mikanda nakuselemeka kujizuvo javatu vaze kavawanyiwa hemboko. Hakuwana nge vatu vakuwahilila vamwe kavawanyiwa hemboko, ngachize vaka-kwambulula vamwe veji kuhulishila chimweza mutu halwola lwatete navahanjika nenyi avahane nambala yenyi yashinga chipwe keyala yenyi yahaInternet mangana vashimutwilenga kuzachisa shinga. Twatela kusoneka ungeji wakuhilukila nge tunatambukila mutu kana chipwe tunashimutwila nenyi hakumusonekela mukanda, chipwe hashinga chipwe kuzachisa keyala yahaInternet. Nge natuzachisa jijila kaneji kaha tunahase kukafwa mutu kana atwaleho kufwila kulinangula muchano numba tuhu kawanyiwa hemboko.
Vaka-kwambulula vavavulu kwalenga kaye kosena veji kuhehwojolanga mumikanda kuzachisa chinoma chakwamba ngwavo Watch Tower Publications Index. Oloze mukanda kana kawatwama mumalimi amavuluko. Ngachize vanawahisako Chinoma Chakukafwa Vinjiho jaYehova Kuhehwojola chize chili mumalimi 170. Mikanda vanazachisa muChinoma Chakukafwa Kuhehwojola yinaputukila mumwaka wa 2000 nakutwala kwilu. Echi chinoma kana kacheshi mumalimi aze atwama lyehi naWatch Tower Publications Indexko, oloze munahase kuchiwana HACHISETE CHAMIKANDA CHAHAINTERNET. Chinoma Chakukafwa Kuhehwojola nachitukafwa kuwana muvakumbulwila vihula vyamuMbimbiliya, navihula vize tweji kulipikanga navyo mukuyoya. Nachitukafwa nawa kuwana mwakuwahishila vyakukukunguluka navyachilongesa chakulemesa Kalunga mwatanga.
Mwaso 48 naKulomba
cl kapetu. 16 pala. 18-22, nalipwata lili halifwo 167 (Minyu. 30)
Kutanga Mbimbiliya: Lushimbi lwamuchivali 32-34 (Minyu. 10.)
Na. 1: Lushimbi lwamuchivali 32:22-35 (Minyu. 4 nakuneha mwishi)
Na. 2: Pwenunga Vamwenemwene muTanga (lv l. 162-63 pala. 6-9) (Minyu. 5)
Na. 3: Kulinga Ujila Chapwa “Kuvulumuna Kuli Kalunga” (w08 4/15 l. 13-14 pala. 7-9) (Minyu. 5)
Mwaso 128
Minyu. 10: Hanenu jiMangazini muDecember. Kushimutwila. Lingenu vimweso vitatu kuzachisa jijila jili halifwo lino. Kufumaho ihula vali mulizavu vavuluke ovyo navilingisa vihande vili mujimangazini kana vikwate vatu vamungalila yenu kumichima.
Minyu. 10: Vinakusakiwa hachikungulwilo chenu.
Minyu. 10: Twazatanga Ngachilihi? Kushimutwila. Ihula vaka-kwambulula vahanjike vishina vananganyala hakuzachisa chihande chakwamba ngwavo “Kuhotola Uhashi Wetu Wakuzata Muwande—Kusolwela Likoji Mwenya-zuvo.” Ihula vali mulizavu vahanjike vyakuliwana navyo vyamwaza vananganyala hakuzachisa vishina kana.
Mwaso 119 naKulomba
▪ Mikanda yakuhana vatu muNovember naDecember: Uno Chikupu Mbimbiliya Yanangula Vyuma Muka? chipwe kala talakiti yakufwana nge: Mbimbiliya Mwayimona Ngachilihi?, Mwashinganyeka ngwenu kulutwe nakukapwa ngachilihi?, Vyuma Muka Vinahase Kulingisa Tanga Kupwa Yakuwahilila?, Uno Iya Chikupu Ali Nakuyula Kano Kaye? Uno kuyanda nachikeza kakuma tahi? Kutala chikupu vafu navakayoya cheka tahi?. January naFebruary: Mujimbu Wamwaza Wakufuma Kuli Kalunga
“Tunamitambukila mangana tushimutwile nenu chihula chino, makumbi ano kuli mauka akwitava amavulu kuhambakana muze chapwile kunyima. [Mulweze chihula chatete chili kunyima yaKaposhi Kakutalila kaOctober-December.] Yenu munashinganyeka ngwenu ngachilihi?” Echa akumbulule. Kaha shimutwilenu mazu ali mwishi yachihula nakutangako chisoneka chimwe havisoneka vanenyikilako. Muhanenu jimangazini nakulishika mukeze nakushimutwila chihula chinakavangizaho.
“Hakuwana nge Kalunga apwa wangolo josena, uno mweji kushinganyeka ngwenu ikiye twatela kuhana mulonga haupi uli nakusoloka mukaye tahi? [Echa akumbulule. Kaha tanga WaYakova 1:13.] Eyi mangazini yinalumbununa ovyo upi weji kusolokelanga novyo mwakalinga Kalunga mangana akafumiseko upi nakuyanda.”
“Mutu himutu eji kulitalasananga naukalu mujijila jakulisezaseza, ukalu wakufwana nge musongo wakuzeneka kuka, ukalu wakulijila, chipwe kufwisa kausoko. Kachi nge muli muukalu kana, uno mweji kushinganyeka ngwenu chapwa chamwaza kumona vyuma mujila yamwaza tahi? [Echa akumbulule.] Vatu vavavulu vamona nge Mbimbiliya yinahase kuvakafwa kulipika naukalu wavo. [Tanga Wavaka-Loma 15:4.] Eyi mangazini yinalumbununa omu Mbimbiliya yinahase kutukafwa nge tuli muukalu.”
1 2 3 4
^ ***cl kapetulu 15 Yesu ‘Mwakahaka Chiyulo haMavu’***
Vihula Vyakulihulika Nakushinganyeka
Samu 45:1-7 Mwomwo ika tunafwelela ngwetu Mwangana wauMeshiya mwakafukisa chiyulo chakukupuka?
Mateu 12:19-21 Kweseka naupolofweto, Meshiya mwakalinga ngachilihi navaka-kukalikiza?
Mateu 18:21-35 Yesu anangwile ngachilihi ngwenyi chiyulo chamwenemwene chapwa chakwivwila vatu keke?
Mako 5:25-34 Yesu asolwele ngachilihi ngwenyi chiyulo chaKalunga cheji kutala hali mutu kweseka nachiyoyelo chenyi?
^ ***w07 2/15 mafwo 21-22 Enu Mapwevo—Vumbikenunga Malunga Jenu***
Vyakutalilaho Vatela Kutalilaho Mapwevo
16 Petulu asonekele ngwenyi: “Hamwaka muvalilengelelenga namapwevo vajila vaka-kutalilila muli Kalunga nawa. Mwomwo vononokelenga kuli malunga javo.” (WaPetulu 1, 3:5) Mapwevo kana vatachikijile ngwavo, kwivwisa Yehova kuwaha hakulinga vyuma ahanjika nachineha kuwahilila mutanga nakuvalingisa vakatambule kuyoya chahaya myaka yosena. Petulu avulukile Sala, uze apwile pwevo wamwaza waApalahama, ngwenyi, ‘Sala amuvulukilenga Apalahama ngwenyi, mwata.’ Sala akafwile lunga lyenyi uze akomokelenga Kalunga, omu Kalunga alwezele Apalahama ayenga nakuzachila kungalila yakwakusuku. Ngocho, Sala alisuwile kuseza chiyoyelo chauhando, nakulihaka muponde. (Kuputuka 12:1, 10-13) Shikaho Petulu asonekele vyakumika chaSala nakulweza mapwevo ngwenyi: “Enu kachi nge muli nakulinga mwamwenemwene, nge kamweshi kwivwa woma wachuma chakumizuzwisa chimweko, kaha munapu muvana venyi.”—WaPetulu 1, 3:6.
17 Avingayile naikiye apwile pwevo uze afwelelelenga muli Kalunga, kaha atela pamo Petulu amushinganyekele vene. Apwile “wakuzangama kanawa,” oloze lunga lyenyi Navale “apwile wakunjinjivala nakupihisa kuvilinga vyenyi.” Omu Navale ahonene kukafwa Ndavichi navatu jenyi, Ndavichi asakile kujiha Navale navatanga jenyi vosena. Oloze Avingayile alingile vyuma vimwe mangana ayovole tanga yenyi. Ambachile vyakulya havimbulu nakuya nakusesa Ndavichi navatu jenyi. Omu amwene Ndavichi, Avingayile asulukile, alimbilile chameso hamavu kumeso aNdavichi nakumulembelela aunde muchima. Echi chakwachile Ndavichi kumuchima. Kaha ambile ngwenyi: “Vamukisule Yehova, Ou Kalunga kaIsalele, Ou nakutumu likumbi lyalelo kunguwana. Vakisule nawa manganove.”—Samwele 1, 25:2-33.
18 Chakutalilaho chikwavo chamwaza kuli mapwevo shina chamwanapwevo wakushishika wakuShulame uze vashikile kumbata kuli mwanalunga uze apwile kafunga. Numba tuhu mwangana waluheto amutondele chikuma, oloze uze mwanapwevo azangile chikuma lunga lyenyi. Ou mwanapwevo avulukile zangi yenyi azangile ou mwanalunga uze apwile kafunga ngwenyi: “Nguhake nge kazekeso kakatachikijilo hamuchima wove, nge kazekeso kakatachikijilo halivoko lyove. Mwomwo zangi yili nangolo nge kufwa. . . . Vimeya vyavivulu kavyeshi kuhasa kujima zangiko, tulwiji kaveshi kuhasa kuyipapako.” (Mwaso waSolomone 8:6, 7) Enga, namapwevo vaze vasomboka vatela kufwila kupwa vakushishika kuli malunga javo nakuvavumbikanga.
^ ***w12 8/15 lifwo 13 Twamenunga Ngana Mwavatu Vaze Vatela Muwangana***
VATU VATELA MUWANGANA VAZANGA JISHIMBI JAKALUNGA
7 Hakusaka tutwaleho lika kupwa vatu vatela muWangana, twatela kutachikiza jishimbi jenyi nakujizanga. Vatu vamumafuchi veji kwamba ngwavo vetavila nakwononoka jishimbi jalifuchi, oloze nge kavajizangako veji kujihokola nge vali kwaukawavo. Veji kujononoka kaha mangana ‘vevwise vatu kuwaha.’ (Kolo. 3:22) Oloze omu keshi mukiko vapwa vatu vatela muWanganako. Tweji kwononokanga jishimbi jaKalunga numba tuhu tuli kwauka wetu. Mwomwo ika? Mwomwo twazanga mwenya jishimbi Yehova.—Isa. 33:22; tangenu Luka 10:27.
8 Munahase kwijiva ngachilihi ngwenu mwazanga jishimbi jaKalunga? Chatete mwatela kulikekesa enu vavene. Uno mweji kulinga ngachilihi nge vakwenu navamihuhumuna havyuma mwasaka chikuma vyakufwana nge kuvwala nakulilenga? Omu mwapwile te kanda mulinangule muchano, mwalingilenga kala vyuma mwasakilenga numba vene kuvwala mujila yayipi yakuhona kavumbi. Oloze omu mwalinangwile muchano nakuzanga chikuma Kalunga, mwaputukile kuvwala mukavumbi. (Chimo. 1, 2:9, 10; Petu. 1, 3:3, 4) Munamono jino ngwenu muli nakuvwala mujila yakalemesa. Nyi ngachilihi nge mukulwane umwe muchikungulwilo mwamilweza ngwenyi vwaliso yenu kayeshi kanawako, yili nakuhukanyisa vandumbwenu? Jino namulinga ngachilihi? Kutala namupihilila, chipwe kulisambisa tahi? Lushimbi lumwe lwalulemu chikuma vatela kukavangiza vatu vatela muWangana shina kukavangiza Kulishitu. (Petu. 1, 2:21) Paulu ahanjikile hachakutalilaho chaYesu ngwenyi: “Tuvosena mutu himutu asuulwisenga mukwavo navyuma vyakumukafwa nakumutunga. Mwomwo numba Kulishitu kalisuulwishile iveneko.” (Loma 15:2, 3) Vaka-Kulishitu vakuhya vatela kulihenda kukulinga vyuma vize navihukanyisa vakwavo mangana vanehe kuunda muchikungulwilo.—Loma 14:19-21.
^ ***cl kapetulu 16 “Kulinganga Mwachiyulo” Hakutambuka naKalunga***
Vihula Vyakulihulika Nakushinganyeka
Lushimbi lwamuchivali 1:16, 17 Vyuma muka asakile Yehova kuli vaka-kuyula muIsalele, kaha vakulwane vatela kulinangulaho ika?
Yelemiya 22:13-17 Vilinga vyakuhenga muka vize Yehova ahuhumwine vatu, kaha chuma muka nachisakiwa hakulondezeza chiyulo chenyi?
Mateu 7:2-5 Mwomwo ika katwatela kulusuka kutonda tutenga muli vakwetu vaka-kufwelelako?
WaYakova 2:1-9 Yehova eji kumona ngachilihi vaze veji kumonanga vatu mweka namweka, kaha natuhasa kuzachisa ngachilihi punga kana hakuzata chetu navakwetu?
^ ***w08 4/15 mafwo 13-14 Enu Vakweze, Anukenunga Tengi Yenu Oholyapwa***
Vahungumukile Omu Vapwile Hakamwihi NaLifuchi lyaLushiko
7 Halwola luze, Satana asakile kuhonesa vaIsalele kutambula uswana wavo avashikile Kalunga. Omu Satana ahonene kuvangula kuhichila muli kapolofweto Mbalame, ashinganyekele jino kuzachisa jila yeka yakuzangama yakuvalingisa vahone kuvakisula kuli Yehova. Azachishile mapwevo vavaMowave mangana vavahungumwise. Aha jino hakiko Liyavolo avahungumwishile chikuma. VaIsalele jino vaputukile kulinga ujila namapwevo vavaMowave nakulemesa Mbale Peyole. Ngocho vaIsalele kafwe 24,000 vanongele numba tuhu vapwile hakamwihi nakwingila muLifuchi lyaLushiko. Aka kafuta kaSatana kazachile chikupu.—Kula. 25:1-3, 9.
8 Makumbi ano tuli hakamwihi nakwingila mulifuchi lyalushiko chipwe ngwetu palachise. Mwamuze mwenyi, Satana ali nakuzachisa ujila mangana ahungumwise vatu jaKalunga. Vatu vavavulu mukaye kaveshi navilinga vyamwazako, ngocho vali jino nakumona ujila nakulisavala chavatu vausonyi umwe kupwa chakwoloka chipwe chuma chize mutu atela kulisakwila yavene. Muka-Kulishitu umwe wapwevo ambile ngwenyi, “KuZuvo yaWangana nahembo hakiko kaha vana vami veji kulinangulanga nge kulisavala namutu wausonyi umwe chipwe namutu uze kamwalimbata nenyiko chapwa chakuhenga kumeso aKalunga.”
9 Vakweze vaze veji kwanukanga Tengi yavo vejiva ngwavo kulimona chalunga napwevo wapwa hiwana uze ahana Kalunga kuli vaze valimbata mangana valivwise malungila chipwe vaseme vana. Ngachize, vatachikiza ngwavo vaze valimbata vakiko kaha Kalunga etavila kulivwisa kuwaha wana kanou. (Hepe. 13:4) Oloze halwola luze mutu kanda ‘akule,’ omu peha yakulimona nalunga chipwe napwevo yeji kutohwanga nakulingisa jino mutu ahone kusakula kanawa vyakulinga, chinahase kupwa chachikalu kulilama. (Koli. 1, 7:36) Vyuma muka mwatela kulinga nge vishinganyeka vyakuhenga vineza mumutwe? Mwatela kulomba chikuma kuli Yehova mangana amikafwe mushinganyeke havyuma vyamwaza. Yehova eji kwivwililanga kulomba chavaze veji kupendaminanga hali ikiye avakafwe. (Tangenu Luka 11:9-13.) Kushimutwilanga vyuma vyakushipilitu vyakulitunga navakwetu nachikiko cheji kukafwanga chikuma mutu.
Sakulenu Kanawa Vyuma Vyakulinga Mukuyoya!
10 Vakweze vavavulu veji kulimbila muvilinga vyavipi nakulinga mwaya michima yavo mwomwo kavatwama ‘nachakumwenesa,’ kulumbununa nge kavatwama nalutalililo lwakulutwe chipwe ngwetu jindongi jakuvatwaminyinako. (Vishi. 29:18) Vanalifwane navaIsalele vakujiluluka vamumakumbi aIsaya vaze vasakilenga kaha “chisambo nakuwahilila, . . . nakulya nyama nakunwa vinyo.” (Isa. 22:13) Muchishishisa chakwivwila lushiushiu vatu kana, twatela kuhaka muchima wetu kuvyuma vize Yehova nawahishila vangamba jenyi kulutwe. Nge wapwa ungamba yaKalunga wamukweze, kutala weji kufwila kukapwa mulifuchi lyalihya tahi? Uno weji kukilikita nangolo mangana ‘utwame mukuliunjika nakupwa nalutalililo kana lwakutokwa’ luze namiwahishila Yehova tahi? (Chitu. 2:12, 13) Nge namwitavila vihula kanevi kaha nachimikafwa musakule kanawa vyuma vyakwoloka.
11 Kaye kano kali nakusaka vakweze vafwile chikuma kulinga vyuma vyakumujimba. Enga, nge muchili kushikola kaha mwatela kuzata nangolo mangana mulinangule vyuma vize navikamikafwa mukuyoya. Kamwatela kufwila kutanga mangana mukazate milimo yamwaza kahako, oloze nawa mangana mukazate kanawa muchikungulwilo nakukapwa vaka-kuvilika Wangana vatwima. Hakusaka mutesemo vyuma kanevi, mwatela kulinangula mwakuhanjikila navatu, nakushinganyeka kanawa, nakupwa vakunangakana nakuvumbika vakwenu. Vakweze vaze veji kulinangulanga Mbimbiliya nakufwila kuzachisa vyuma navalilongesa mukuyoya chavo veji kulinangulanga vyuma vyavilemu vize navivalingisa vafukile nakupwa nalutalililo lwakukayoya haya myaka yosena.—Tangenu Samu 1:1-3.
12 Kushikulu muIsalele, visemi vamwenenga mulimo wakunangula vana vavo kupwa waulemu chikuma. Visemi vanangwilenga vana vavo vyuma vyamukuyoya vyavivulu, chikumanyi vyuma vyakushipilitu. (Lushi. 6:6, 7) Ngachize, vana vaze vevwililenga visemi javo navakulwane veka vaze vevwilenga Kalunga woma, valinangwilenga chinyingi, namangana, nakunangakana, nauhashi wakushinganyeka, nakupwa vakuvanguluka. Vatu vaze veji kwivwanga Kalunga woma vakivo kaha veji kulinangulanga vyuma kana. (Vishi. 1:2-4; 2:1-5, 11-15) Najitanga javaka-Kulishitu makumbi ano jatela kumona kulinangula kupwa chachilemu.
Ivwililenunga Vatu Vaze Vamizanga
13 Vakweze veji kulinangulanga vyuma vyavivulu kuvatu. Chakutalilaho, vakulwane vaze vaka-kuhana jindongi hamashikola, veji kukafwa kaha vaka-shikola mwakuwanyina milimo yamwaza mukaye kano. Shikaho, mwatela kuhunanana kanawa havyuma navamilweza, nakuzachisa Mazu aKalunga namikanda yakufuma kulizavu lyandungo wakushishika wakuzangama, nakulomba kuli Yehova amikafwe. Kweseka navyuma mwalinangula muMbimbiliya, mwatachikiza ngwenu vakweze navaze vahona kuvanguluka vakivo asaka kwoza Satana. Chakutalilaho,
cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn smo_Latn cjk_Latn cjk_Latn lin_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn smo_Latn cjk_Latn cjk_Latn hrv_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn hrv_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn unk cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn